
[bookmark: TextBodyBegin]Европейският парламент,
–	като взе предвид искането за снемане на имунитета на Яна Нагьова от 1 юли 2024 г., внесено от Върховния съд в Прага във връзка с наказателно производство, което е в ход във въпросния съд на етап обжалване, под референтен номер 3 To 34/2024, и обявено в пленарно заседание на 19 юли 2024 г.,
–	като изслуша Яна Нагьова на 29 януари 2025 г., съгласно член 9, параграф 6 от своя правилник,
–	като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
–	като взе предвид решенията на Съда на Европейския съюз от 21 октомври 2008 г., 19 март 2010 г., 6 септември 2011 г., 17 януари 2013 г., 19 декември 2019 г. и 5 юли 2023 г.[footnoteRef:1], [1:  	Решение на Съда от 21 октомври 2008 г., Marra/De Gregorio и Clemente, C‑200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23. решение на Съда от 19 декември 2019 г., Junqueras Vies, C-502/19, ECLI:EU:C:2019:1115. Решение на Общия съд от 5 юли 2023 г., Puigdemont i Casamajó и др./Парламент, T-272/21, ECLI:EU:T:2023:373.] 

–	като взе предвид член 27 от Конституцията на Чешката република и раздел l0(1) от Акт № 141/1961, Сборник на Наказателно-процесуалния кодекс (чешкия Наказателно-процесуален кодекс),
–	като взе предвид член 5, параграф 2, член 6, параграф 1 и член 9 от своя Правилник за дейността,
–	като взе предвид доклада на комисията по правни въпроси (A10-0029/2025),
А.	като има предвид, че на 1 юли 2024 г. Върховният съд в Прага внесе искане за снемане на парламентарния имунитет на Яна Нагьова, член на Европейския парламент, избран в Чешката република, с цел продължаване на висящото пред него на етап обжалване наказателно производство във връзка с обвинението за извършване на престъплението измама с безвъзмездни средства съгласно раздел 212 (1) и (6), буква а) и престъплението увреждане на финансовите интереси на Европейския съюз съгласно раздел 260 (1) и (5) от Акт № 40/2009, Сборник на Наказателно-процесуалния кодекс (чешкия Наказателно-процесуален кодекс);
Б.	като има предвид, че наказателното производство срещу Яна Нагьова се води въз основа на обвинителния акт на общинската прокуратура в Прага от 21 март 2022 г. за деяние, за което се твърди, че е извършено от нея съвместно с друго обвиняемо лице, на основание, че тя, в качеството си на лице с професионална насоченост в областта на безвъзмездните средства от Съюза и в периода от 17 януари 2008 г. до 5 януари 2010 г., в качеството си на заместник-председател на управителния съвет на чешко дружество, е кандидатствала за безвъзмездни средства, като е знаела, че това дружество няма право на това, и е предоставила невярна информация, че дружеството е малко предприятие и независимо предприятие;
В.	като има предвид, че целта на парламентарния имунитет е да защитава Парламента и неговите членове от съдебно преследване във връзка с дейности, които са извършвани при изпълнението на парламентарните задължения и които са неделими от тези задължения;
Г.	като има предвид, че предполагаемите нарушения не се отнасят до изразени мнения или гласувания при изпълнение на задълженията на въпросния член на Европейския парламент по смисъла на член 8 от Протокол № 7 относно привилегиите и имунитетите на Европейския съюз;
Д.	като има предвид, че член 9, първа алинея, буква а) от Протокол № 7 за привилегиите и имунитетите на Европейския съюз гласи, че членове на Европейския парламент притежават на територията на тяхната собствена държава имунитетите, предоставяни на членовете на националните парламенти;
Е.	като има предвид, че член 27, параграф 4 от Конституцията на Чешката република предвижда, че депутатите и сенаторите не могат да бъдат преследвани наказателно, освен със съгласието на камарата, в която членуват, и че ако тази камара откаже своето съгласие, наказателното преследване се прекратява за срока на техния мандат;
Ж.	като има предвид, че в настоящия случай Парламентът не установи улики за fumus persecutionis, т.е. факти, сочещи, че въпросното съдебно производство е било образувано с намерението да навреди на политическата дейност на члена на ЕП в качеството му  на Европейския парламент;
З.	като има предвид, от една страна, че Парламентът не може да се счита за съд, и от друга страна, че съответният член на ЕП не може да се счита в контекста на процедура за снемане на имунитет за „обвиняем“[footnoteRef:2]; [2:  	Решение на Общия съд от 30 април 2019 г., Briois/Парламент, T-214/18, ECLI:EU:T:2019:266.] 

1.	решава да снеме имунитета на Яна Нагьова;
2.	възлага на своя председател незабавно да предаде настоящото решение и доклада на своята компетентна комисия на компетентния орган на Чешката република и на Яна Нагьова.

